Hevur tú fingið arbeiðsloysisstuðul frá ALS áður, er ikki altíð neyðugt at fylla alt umsóknarblaðið út aftur av nýggjum. Men nýggj umsókn skal altíð latast inn. Tað er t. d. ikki altíð neyðugt at upplýsa arbeiðsroyndir, útbúgving, skeið v. m., sum tú áður hevur upplýst ALS. Tú eigur bert at upplýsa um tær broytingar, sum eru í mun til upplýsingar, tú áður hevur givið. Men allir aðrir spurningar á umsóknarblaðnum skulu altíð svarast og sendast ALS. Tað er týdningarmikið at boða ALS frá sum skjótast, at tú ert arbeiðsleys/ur. Ikki fyrr enn ein skrivlig fráboðan er móttikin, verður tú mett/ur sum arbeiðsleys/ur. Sum nevnt omanfyri, skal ein umsókn altíð fyllast út og sendast ALS, men um tú eisini boðar frá umvegis Sjálvgreiðsluna á heimasíðu okkara, við telduposti á als @ als. fo ella brævi, verður arbeiðsloysið staðfest frá tí degi, ALS móttekur fráboðanina. Tú finnur umsóknarblaðið um arbeiðsloysisstuðul her. Minst til, at tú hevur skyldu til at boða frá broytingum í viðurskiftum tínum, sum kunnu hava týdning fyri ALS.